Поради специфичноста на дејноста оделенски наставник (реализатор на наставата по сите предмети во одделенската настава со исклучок на мал број на предмети), а во насока на прецизно толкување на чл. 24, алинеа (3) и чл. 25, алинеа (1) точка 1, предлагам допрецизирање на чл. 24 (III. Основни професионални компетенции на наставниците) со следното дополнување:

„(4) Студиските програми за стекнување квалификации за реализација на одделенската настава обврзно содржат задолжителни предмети од научното поле на секој задолжителен наставен предмет од одделенската настава за којшто се стекнува кавлификацијата.“

Овој предлог го давам и поради уверувањето дека во одделенската настава се поставуваат темелите на севкупната писменост на учениците, како и со цел усогласување на Нацрт законот со Препораките на Европската комисија за Клучните компетенции за доживотно учење, со нагласок на подигнување на **основните вештини** (јазична, математичка и базична дигитална вештина), подршка на развојот на и интересот за **природно-научната, технолошката, инженерската и математичката компетенција**, како и зајакнувањето на **јазичните компетенции.**